**TNO-foorumi 5.12.2017 muistio**

1. **Kierros alueittain: mitä meneillään/suunnitteilla ELO-toiminnassa?**

**Lappi (Tero Hyttinen)**

Virtuaalisen palvelun kehittäminen: TNO-palveluilla oma kotisivu, jossa verkkovastaaja koulutukseen ja koulutukseen hakuun liittyvissä kysymyksissä, matalan kynnyksen palvelu. Myös aktiivisuutta sosiaalisessa mediassa (facebook-sivut, Lapin TNO-palvelut). Toiminta perustuu sopimukseen ja tapahtuu keskeisten toimijoiden yhteistyönä, hankevaroin (hanke päättyy 2018), jatkossa organisaatioiden omin voimin.

**Kainuu (Mervi Summanen)**

ELO-työskentely ESR-hankkeen kautta: Mun juttu - meidän tulevaisuus”. Hankkeessa työryhmä, strategia, monikulttuurinen ohjaus, yritysyhteistyö, jatkossa panostus työryhmien kautta.

Uusi strategia: www.kainuunelo.fi. Eri organisaatiot käyvät läpi oman strategiansa, jatkossa eri teemat vuosittain kehittämiskohteena

**Pohjois-Pohjanmaa (Kirsi Anttila, Eeva Tanskanen, Teea Oja)**

Toiminta aktiivista, mukana 27 organisaatiota, kokoukset teemoitettu, yhteistyöryhmä koetaan tärkeäksi foorumiksi. Järjestetty hyvän suosion saaneita seminaareja.

Elotorin sivut ajan tasalla, lisäksi on yhteinen FB-alusta

Linkki koulutuksen ulkopuolella olevien nuorten palveluista ja hankkeista (vapaasti katsottavissa Prezissä): <http://prezi.com/okiuj94kq5oa/?utm_campaign=share&utm_medium=copy&rc=ex0share>

 Haaste TE-toimiston puolella: ostetaan valmennuksia, mutta niihin ei löydy osallistujia

Keskustelu TE-toimistossa: Ohjauksen vakinaistamiseen liittyvät työnkuvaukset ja rekrytoinnit sekä syksyn ESR-hakukierroksen tuloksena mahdollisten uusien Ohjaamojen kehittymistä maakunnan alueelle.

**Pohjanmaa (Stefan Lassander)**

Ajankohtaista: Työvoimakoulutuksen tutkimustavoitteisen koulutuksen neuvottelut meneillään.

ELO-ryhmät kahdessa maakunnassa (Keski-Pohjanmaa ja Pohjanmaa), näissä erilaista toimintaa

Keski -Pohjanmaalla toiminta oppilaitospohjaista, oma-aloitteinen toiminta, uusi toimintasuunnitelma, 11 oppilaitosta, Ohjaamo, Kokkolan kaupunki, ELY

Pohjanmaan maakuntaan perustettu koulutusneuvottelukunta, jossa kaksi jaosta:

1. *ennakointijaos –* maakunnallinen koulutusstrategia ja seuranta
2. *ELO-jaos* , jossa neljä teemaa, ammatillisen koulutuksen reformi, maakuntauudistus, koto-prosessit, ohjausprosessit

 Koulutusneuvottelukunnan perustamisen tausta-ajatuksena pysyvyyden varmistaminen, mukana sellaisia toimijoita joilla myös valtaa. ELO-työ saadaan näin vakaammin juurrutettua.

**Etelä-Pohjanmaa (Katri Lehto)**

ELO-ryhmä kokoontuu tiiviisti, ohjausosaamista pohdittu, meneillään kymmenen eri hanketta. Ryhmän tavoite on ohjausosaamisen laajentaminen, aikuiskoulutusstrategian laatiminen. Reformi työllistää.

Lausuntoja annettu maakuntauudistukseen ohjauksen organisoinnin osalta, ELO-ryhmälle mandaatti, Alueen ensimmäinen ohjaamo aloittaa 2018.

**Keski-Suomi (Lea Goyal)**

Kaksivuotinen toimintastrategia 2017-18, Elo-asiat löytyvät Keski-Suomen ELY:n sivulta kohdasta ”sivistys”. Strategian painopisteiden mukaan toimitaan, avoimesti, jokainen kehittää omaa osaamistaan ja suhtautumistaan meneillään oleviin muutoksiin, pohdittu yhteisesti mitä muutokset vaikuttavat toisten töihin, mitä tulisi ymmärtää muiden toimista, mitä viestitetään muille.

ELO-pelto toiminta aikalisällä, keväällä aloitetaan taas. Ohjauksen päivä syyskaudella. Maakuntauudistus huolettaa, ohjauksen merkitys kasvaa toiminnan pirstaloituessa, turhat ylimääräiset lenkit ovat kalliita.

Verkosto luotu, vetäjä tarvitaan jatkossa. Jotta lakisääteiset tehtävät hoidetaan kunnolla, vaaditaan kokoavaa ohjausta.

**Pohjois-Savo (Kimmo Tiainen)**

Pidetyn seminaarin pohjalta pyritään rakentamaan työpajassa ELO-kartta, johon tulisi näkyviin erilaiset ohjauksen polut. Todettu, että kenttä laaja ja työ mittava. Ehkä jakautuminen toimijaryhmittäin olisi viisasta, mitä polkuja eri asiakkaille syntyy. Pajan organisointi seuraavaksi, ei vielä aikataulutettua ohjelmaa.

Raimo Vuorisen kommentti: ELGPN:n sivustolta voisi löytyä työväline [www.elgnp.eu](http://www.elgnp.eu)

**Etelä-Savo (Petri Auvinen)**

Muutoksia ELO-ryhmän kokoonpanossa.

Ohjaamo-tilanne: Mikkelissä ja Pieksämäellä Ohjaamo on, Savonlinnassa vastuu siirtynyt kaupungille, toiminta hyvin alussa, Ohjaamo-asiantuntijoiden rekrytointiprosessi alussa – yhteistyö työn alla

**Pohjois-Karjala (Mikko Nissinen)**

Odotetaan kasvupalvelulakeja, ammatillisen koulutuksen reformi puhututtaa, pohdittu asiakastarpeiden tunnistamista – miten ohjataan eteenpäin, profilointityökalun suunnittelu vireillä.

Ohjaamotoiminta vakinaistumassa ja ohjaamot kannattaa ottaa mukaan Elo-toimintaan

Raimo Vuorisen kommentti; valtakunnallinen profilointityökalu tekeillä, ks CSC hanke) – <https://www.csc.fi/fi> ja siellä projektipäällikkö Antti Laitinen

**Pirkanmaa (terveiset lähetti sähköpostitse Harri Haarikko)**

ELO-ryhmä kokoontunut neljästi aiheilla: opinto-ohjaus perusopetuksessa, vapaa sivistystyö ja varhaisen syrjäytymisen syitä, lisäksi ohjaajille suunnattuja koulutuksia (EloRiihi) on järjestetty viisi. varsinkin Haastavat ohjaustilanteet –koulutus osoittautui hyvin suosituksi.

Pirkanmaalla on pitkään toiminut aikuiskoulutuksen ohjaajien aktiivinen työryhmä. Tänä vuonna työryhmä on päättänyt laajentaa toimintaansa nuorisoasteelle ja muuttaa nimeään **Pirkanmaan ohjausverkostoksi**. Ohjausverkosto on valmis toteuttamaan esim. ELO-ryhmän ja Pirkanmaan liiton koulutusryhmän toimeksiantoja. **Pirkanmaalla on käynnistetty keskustelu ELO-toiminnan toteutuksesta uudessa maakuntahallinnossa.** ”Tulevaisuudessa tärkeintä osaamista on elämänhallinta.” Monimutkaistuvassa yhteiskunnassa kaikenlaisen ohjauksen ja tukitoimintojen merkitys kasvaa. ELO-toiminnan jatkuvuudesta kannattaa huolehtia.

**Kaakkois-Suomi (Ritva Kaikkonen)**

Etelä-Karjala/Kymenlaakso omina ryhminään, keskeisimmät teemat: **kansainvälistyminen ja yrittäjyyskasvatus.**

Aiheita: Uutta osaamista PK-yrityksiin, kansainvälistyvä koulutus ja työelämä, Kaakkois-Suomi kansainvälistymiseen ja kasvuun, AVI+ELY:n kv-tietoisuutta koskevat tilaisuudet, kulttuuri, metsä, logistiikka, kauppa,

Muutamia ELO-toiminnan tärkeitä asioita: Työelämävalmiudet, yritteliäisyys, tekoäly, osaamiskartoitukset, toisen asteen reformi, oppilaitosten ja elinkeinoelämän systematisointi ja mallintaminen, kv. toiminta, ohjaustoiminnan täsmentäminen, asiakasnäkökulmat

Yrittäjyyskasvatus tuloksellista, 60 uutta nuorten yritystä

Maaliskuussa iso kokous, arvioidaan vuoden 2016-17 toimenpiteet. Strategia on vuosille 2014 - 2020

Ehdotuksena Skypen käytön tehostaminen verkostossa – kumppaneita paljon, digivälineet voivat auttaa asiaa, valmistelussa tehokkaita.

Yhteisökasvatuksellinen viestintätoiminta – neuvonnasta ohjaukseen

Merkittävää**: elinkeinoyhtiöt mukana ELO-toiminnassa**

**Satakunta (terveiset Anne Jortikalta sähköpostitse, täydensi Tuulikki Ahopelto)**

ELO-verkosto toimii aktiivisesti, tapaamisia n. 5 kertaa vuodessa, keskittyminen erit. nuorten nivelvaiheeseen. viime vuosi ollut Ohjaamon rakentamista, Ohjaamo käynnistynyt Porin kaupungin alla. Järjestetty kaksi nuorille suunnattua tilaisuutta, jossa haluttu kuulla heidän ajatuksiaan millainen, missä jne. Ohjaamon tulisi olla.

Syksyn teemana ollut toisen asteen reformi, käyty läpi niin ELYn kuin TE-toimistonkin osalta. Tammikuussa 2018 tilaisuus opinto-ohjaajille ja vuoden 2018 toimintasuunnitelman laadinta.

**Häme (Kristiina Juusti, Kari Saartamo, Jaana Pekkinen)**

Maakunnilla yhteinen ryhmä – Kanta-Häme, Päijät-Häme - > erilliset ryhmät jatkossa

Huoli: Miten ELO näkyy maakunnassa, koska toimintaa ei ole laissa?

ELO osaksi maakuntatyötä, miten tapahtuu yhteinen koordinointi yhteisessä maakunnassa. Kanta-Häme pidemmällä, neuvottelut muutosjohtajan kanssa. Sekä muutosjohtaja että kasvupalvelujen johto pitävät ELO- toimintaa tärkeänä. Pohdintaa siitä, miten ohjaus ymmärretään muutoksessa, Kanta-Hämeessä suunnittelu asiakastarpeen näkökulmasta osana kasvupalvelukokonaisuutta - tämä suunnittelun lähtökohtana workshop – päivässä keväällä 2018.

 Päijät-Hämeeseen muutosjohtaja vasta valittu, sama malli sielläkin, mutta hitaammalla syklillä.

Ohjaamot: Lahti ja Forssa, Hämeenlinnaan ja Riihimäelle tulossa

**Uusimaa (Jani Lehto, Sari Lehikoinen, Michael Mäkelä)**

Tavoitteena sitouttaa laajaa joukkoa enemmän ELO-toimintaan. Ollut kuitenkin aktiivista yhdessä tekemistä eri teemoilla. Ajankohtaista Ohjaamojen rekrytoinnit.

Ruotsinkielinen toiminta: keskeisenä aiheena nivelvaiheet, monta reformia meneillään. Huolena miten Ohjaamo-toimintaa toteutetaan ruotsinkielisille.

Muistus siitä, että varusmiesaikana tavoitetaan koko ikäluokka, kysely varusmiehille ideana

**TE-ASPA (Helen Kokkonen)**

Ajankohtaista: pohdinta miten TE-aspa sijoittuu kasvupalveluissa (neuvottelut vielä kesken) sekä verkko-ohjauspalvelun testaus (toiminnassa kesästä 2018 alkaen). TE-aspa tarjoaa jo nyt monipuolista virtuaalista ohjausta ( uraohjaus ja koulutusneuvonta).

1. **Valtakunnallisen ELO-ryhmän terveiset**

Anna Toni (TEM) toi terveiset valtakunnallisesta elo-ryhmästä, josta virallista muistiota ei ole vielä tehty. Anna työskennellyt 3 kuukautta ministeriössä, taustaltaan ammatinvalintapsykologi Uudeltamaalta.

Valtakunnallisen ELO-ryhmän puheenjohtajana toimii Teija Felt.

**Ministeriöissä meneillään:**

OKM – ammatillisen koulutuksen reformi + työpaikoilla tapahtuva ohjaus

STM – erilaisia hankkeita, esim. psykososiaalisen tuen hankkeet

TEM – organisaatiomuutos menossa. Anna Toni alue- ja kasvupalvelut –osastolle, Teija Felt työllisyys- ja toimivat työmarkkinat –osastolle. Psykologien lisääminen määräaikaishaastattelusta: aiheesta lähtenyt kirje kentälle, asiasta keskustellaan. Tulosperusteiset ostopalveluhankkeet –keskustelua siitä onko työllistyminen ainut relevantti mittari.

**Ohjaamoihin rekrytoitavien palkat:** vaihtelevat laajasti, ryhmä päätti ottaa kantaa palkkaukseen.

**Kasvupalvelulait**: prosessi viivästyy kuukaudella, Anna Toni kommentoinut ohjaukseen liittyviä osuuksia.

**Lounais –Suomen Silta-sopimukset**: ELOt voisivat tehdä yhteistyötä

**OPH/Kasvatus- ja ohjausalan uusi ammattitutkintorakenne**. Ari Hyyryläinen mukana työryhmässä, jossa asiaa työstetään. Tätä ryhmää koskettaa erityisesti osio :”osaamisen ja työllistyvyyden ohjaus”. Asia vielä keskeneräinen, tammikuussa (25.1.) on Helsingissä Tredun järjestämänä aiheesta työpaja, jonne tervetuloa. Viesti lähtenyt tälle postituslistalle

Raimo vuorinen: ammattikorkeakoulujen ja yliopistojen järjestämästä aikuisten erikoistumiskoulutuksesta (uraohjaus) odotellaan hyväksymistä, samalla on keskusteltu ohjausalan koulutusten uudistuksesta. Tässä vaiheessa olisi tärkeää saada kansallinen osaamiskehikkko, jotta osaajien olisi mahdollista liikkua uralla. Huoli tässä: koulutuksen tarjonta voi lähteä järjestäjien intresseistä.

Tällä hetkellä tilanne ohjauksen koulutuksissa (opinto-ohjaajat) : yliopistoissa ja ammattikorkeakouluissa ylikapasiteettia, kaikki opinto-ohjaajat eivät sijoitu. Koulutus silti hyvin haluttua.

Irlannista esimerkki ohjausalan osaamisen varmistamisesta:

**Programme Recognition Framework: Guidance Counselling Criteria and Guidelines for Programme Provider**

The Department of Education and Skills has published a Programme Recognition Framework (PRF) which sets out criteria and guidelines for providers of initial education programmes in guidance counselling who intend that their programme graduates will work in guidance services under the remit of the Department. [Download the resource](https://www.ncge.ie/file/222/download?token=DQ8NWIh6) (367.69 KB)

1. **Ohjauksen laatu ja nivelvaiheiden ohjauksen arviointi**

Raimo Vuorinen (diat löytyvät ELO-torilta)

ELyjen TUJo –prosessin yhteydessä pyydetty alueellisten elojen ajatuksia toiminnastaan, mutta tekstit eivät välttämättä kuvaa hyvin toiminnan monimuotoisuutta.

Seuraavaksi: valtakunnallisen ELOn laadittua oman strategiansa siihen voisi pyytää palautetta.

Strategiasta aloitettu keskustelu –miten hyvin tavoitteet toteutuneet ja olisiko syytä muuttaa toimintaa. Käynyt ilmi että jäsenet kokevat Elo-työskentelyn toimivaksi. Mahdollisesti vielä kerätään palautetta maaliskuun aikana osalta

Viestintä: ajankohtaiskatsaus ilmestynyt, kannattaa lukea, löytyy osoitteesta:[*https://peda.net/hankkeet/elotori*](https://peda.net/hankkeet/elotori)*>Tiedotteet*

1. **Ohjaamo –toiminnan tilannekatsaus**

Pasi Savonmäki, Kohtaamo (diat ELO-torilla)

Ohjaamot hyvässä nosteessa, tilausta yhteiskunnassa – Ohjaamoja syntyy enemmän kuin on suunniteltu. (katso diat)

Palkkausasiat: myöhäistä enää vaikuttaa uusien rekrytoitavien palkkoihin, TE-toimistot päättävät ne itse.

1. **Kohti vuotta 2018**

Merja Niemi-Pynttäri, KEHA

Näitä kokouksia syytä jatkaa, aiheet tärkeitä ja etenkin yhteistyö. Keväällä skype –kokous ja myöhemmin Kohtaamo-projektin kanssa yhteistyössä järjestettävä verkostotapaaminen. Tästä ja vuoden 2018 ohjauksen valmennuksista löytyy vähitellen päivittyvää tietoja Taimista löytyvästä valmennuskalenterista

 <https://taimi.sharepoint.com/henkiloston-kasikirjat/oppia-ika-kaikki/valmennukset-ja-niihin-hakeutuminen>

Muistion kokosi omiin ja osittain Raimo Vuorisen muistiinpanoihin pohjautuen

 Merja Niemi-Pynttäri